กสิกรฯคาดเงินบาท31.40-31.80/ดอลลาร์สหรัฐ
กสิกรไทยมองค่าเงินบาทสัปดาห์หน้า31.40-31.80บาท/ดอลลาร์จับตาหนี้ยุโรป-ตัวเลขเศรษฐกิจสหรัฐ
5 ส.ค. 2555

กสิกรไทยมองค่าเงินบาทสัปดาห์หน้า31.40-31.80บาท/ดอลลาร์จับตาหนี้ยุโรป-ตัวเลขเศรษฐกิจสหรัฐ



ภาพประกอบข่าว
บริษัท ศูนย์วิจัยกสิกรไทย จำกัด รายงานว่า แนวโน้มของค่าเงินบาทในสัปดาห์หน้า (6-10 ส.ค.) เคลื่อนไหวในกรอบ 31.40-31.80 บาท/ดอลลาร์ โดยต้องจับตาพัฒนาการของวิกฤตหนี้ยุโรป รวมทั้งการตอบรับและการคาดการณ์เกี่ยวกับมาตรการของธนาคารกลางสหรัฐ (เฟด) หลังการรายงานตัวเลขตลาดแรงงานของสหรัฐฯ          ขณะที่ตัวเลขเศรษฐกิจสหรัฐฯ ที่สำคัญ ได้แก่ ข้อมูลการค้าระหว่างประเทศ และสต็อกสินค้าภาคค้าส่งเดือนมิ.ย. รวมถึงดุลงบประมาณ ดัชนีราคาส่งออก-นำเข้าเดือนก.ค. และจำนวนผู้ขอรับสวัสดิการว่างงานรายสัปดาห์